Pondelok, 27. september 2021
Zamračené 13,6 °C
Mimoriadne správy
- Obyvatelia San Marína podporili v referende legalizáciu interrupcií, krajina úplne zakazovala prerušenie tehotenstva
- Slováci cestujúci do Rumunska budú musieť podstúpiť karanténu, pre niektorých ľudí platia výnimky
- Zostavenie nemeckej vlády bude trvať mesiace, tvrdí diplomat. Najväčšie šance dáva Scholzovi
- Rím má problém s neželanými návštevníkmi. Diviaky sa potulujú v parkoch aj uliciach a hľadajú jedlo
- Švajčiari podporili v referende manželstvá osôb rovnakého pohlavia, odporcovia sa obávajú o tradičnú rodinu
Letná olympiáda v Tokiu (atletika): Ján Volko skončil v rozbehoch na 100 m až na 46. mieste
Webnoviny 31. júl 2021 45
31.7.2021 (Webnoviny.sk) - Slovenský reprezentant v atletike Ján Volko sa na olympijských hrách v Tokiu neprebojoval do semifinále šprintu na 100 m. V sobotňajšom siedmom rozbehu ho v cieli klasifikovali na 7. mieste s časom 10,40 s. Za austrálskym víťazom rozbehu Rohanom Browningom zaostal o 39 stotín sekundy.
"Sám neviem, ako to zhodnotiť a čo sa vlastne stalo. Asi to nebol môj deň. Pri rozcvičke aj celý týždeň pred štartom som sa cítil dobre. Neviem, čo sa stalo, ale už je to také, aké je, a nič s tým nespravíme," uviedol Volko v prvej reakcii pre RTVS.
Dvadsaťštyriročný Bratislavčan priznal, že to z jeho strany bolo "slabé", čo podčiarkuje aj konečné 46. miesto v rozbehoch.
"V podstate som veľmi nerátal s postupom do semifinále. Jediné, čo som chcel, bolo sezónne maximum. Nepodarilo sa mi to, ten beh nebol dobrý. Musíme si s trénerkou sadnúť, aby sme prebrali, čo som robil zle," skonštatoval Volko, ktorý sa v Tokiu po "stovke" ešte predstaví aj v behu na 200 m.
Viac k témam: atletika - Letná olympiáda v Tokiu 2020/2021, LOH Letné olympijské hry 2020 v Tokiu
Zdroj: Webnoviny.sk - Letná olympiáda v Tokiu (atletika): Ján Volko skončil v rozbehoch na 100 m až na 46. mieste © SITA Všetky práva vyhradené.
Populárne články
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.